b'\n_START_ARTICLE_\nNikita Filatov\n_START_SECTION_\nUra\n_START_PARAGRAPH_\nFilatov pelasi kaudella 2007\xe2\x80\x9308 viisi ottelua Ven\xc3\xa4j\xc3\xa4n superliigassa TsSKA Moskovan riveiss\xc3\xa4 ilman tilastomerkint\xc3\xb6j\xc3\xa4. Columbus Blue Jacketsin valitsi Filatovin vuoden 2008 NHL:n varaustilaisuuden ensimm\xc3\xa4isen\xc3\xa4 eurooppalaisena, yhteens\xc3\xa4 kuudentena. Filatov pelasi kaudella 2008\xe2\x80\x9309 enimm\xc3\xa4kseen farmijoukkue Syracuse Crunchissa ja pelasi kahdeksan NHL-ottelua tehoin 4+0=4. Kaudella 2009\xe2\x80\x932010 Filatov l\xc3\xa4hti 13 NHL-ottelun j\xc3\xa4lkeen loppukaudeksi lainalle KHL:n HK TsSKA Moskovan riveihin. Hein\xc3\xa4kuussa h\xc3\xa4nen ja Columbus Blue Jacketsin v\xc3\xa4linen sopimus oli yksi NHL:n j\xc3\xa4 Ven\xc3\xa4j\xc3\xa4n KHL:n v\xc3\xa4lisen kiistan aiheita._NEWLINE_Vuoden 2011 varaustilaisuuden yhteydess\xc3\xa4 Filatov kaupattiin Ottawa Senatorsiin, josta Blue Jackets sai kolmannen kierroksen varausoikeuden. Senatorsissa Filatov pelasi yhdeks\xc3\xa4n NHL-ottelua ja 15 ottelua farmijoukkue Binghamton Senatorsissa AHL:ssa. Filatov halusi kuitenkin pelata kotimaassaan farmisaran sijaan, joten Senators lainasi h\xc3\xa4net joulukuussa 2011 TsSKA Moskovaan. Seuraavaksi kaudeksi Filatov siirtyi KHL-seura Salavat Julajev Ufaan.\n_START_SECTION_\nMaajoukkueessa\n_START_PARAGRAPH_\nFilatov voitti kultaa Ven\xc3\xa4j\xc3\xa4n joukkueessa Suomessa pidetyiss\xc3\xa4 alle 18-vuotiaiden MM-kisoissa 2007. H\xc3\xa4n oli kisojen pistep\xc3\xb6rssiss\xc3\xa4 jaetulla viidennell\xc3\xa4 sijalla tehoilla 4+5. H\xc3\xa4n oli my\xc3\xb6s Ven\xc3\xa4j\xc3\xa4n paras pistemies. Seuraavana vuonna Filatov oli samoilla tehopisteill\xc3\xa4 alle 20-vuotiaiden MM-kisojen pistep\xc3\xb6rssin kakkonen Ven\xc3\xa4j\xc3\xa4n ottaessa pronssia. Samana vuonna h\xc3\xa4n voitti hopeaa 18-vuotiaiden MM-kilpailusta, ja h\xc3\xa4net valittiin turnauksen t\xc3\xa4hdist\xc3\xb6kent\xc3\xa4lliseen. Vuoden 2009 nuorten MM-kilpailuissa Ven\xc3\xa4j\xc3\xa4 voitti pronssia ja Filatov valittiin turnauksen t\xc3\xa4hdist\xc3\xb6kent\xc3\xa4lliseen voitettuaan turnauksen maalitilaston. H\xc3\xa4n pelasi my\xc3\xb6s alle 20-vuotiaiden MM-kilpailuissa 2010.'